
1.pielikums “Kvalifikācijas prasības”
[bookmark: _Hlk178849883]Latvijas Universitātes plānotā atklātā konkursa
„Kasešu tipa (Fan Coil) kondicionēšanas sistēmas izbūve Latvijas Universitātes Zinātņu mājas ēkā, Jelgavas ielā 3, Rīgā” (iepirkuma identifikācijas Nr.LU 2026/50_AP) apspriedei ar piegādātājiem

KVALIFIKĀCIJAS PRASĪBAS

	Pretendentam jāatbilst šādām minimālajām kvalifikācijas prasībām:
	Lai pierādītu atbilstību kvalifikācijas prasībām, pretendentam jāiesniedz šādi dokumenti:

	Vispārīgās prasības

	1. Pretendents ir piegādātājs, kurš ir reģistrēts EIS un ir iesniedzis piedāvājumu EIS e-konkursu apakšsistēmā. Piegādātājs var būt fiziskā vai juridiskā persona šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma pretendenta izslēgšanas noteikumi, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pieteikums dalībai atklātā konkursā, kas sagatavots atbilstoši Nolikuma 1. pielikumam “Pretendenta pieteikums”.

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu (ja attiecināms).
Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, spēkā esamības termiņš, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt pasūtītājam nepieciešamos pakalpojumus.
	Komisija pārliecinās par pretendenta reģistrācijas faktu publiski pieejamās datu bāzē/ēs. Pretendentam ir tiesības pievienot piedāvājumam dokumentu (apliecinātu kopiju), kas apliecina, ka tas ir reģistrēts normatīvajos aktos noteiktajos gadījumos un noteiktajā kārtībā.
Ārvalstī reģistrētam pretendentam, kas nav reģistrēts Latvijas Republikas reģistros, jāpievieno attiecīgos faktus apliecinoši dokumenti (kopijas), ja attiecīgās valsts normatīvie tiesību akti paredz reģistrācijas dokumentu izsniegšanu. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Nolikuma X. pielikums) norāda kompetento iestādi attiecīgajā valstī, kas var apliecināt reģistrācijas faktu.

	3. Pretendents ir neatkarīgi izstrādājis piedāvājumu dalībai iepirkumā.
	Pretendenta iesniegts apliecinājums par neatkarīgi izstrādātu piedāvājumu iepirkumā, kas sagatavots atbilstoši Nolikuma 2. pielikumā “Apliecinājums par neatkarīgi izstrādātu piedāvājumu” noteiktajai veidlapai.

	4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas  veiks būvdarbus vai sniegs pakalpojumus, kuru izpildei attiecīgās spējas ir nepieciešama.
	Pretendentam iepirkuma Nolikuma 1. pielikumā “Pretendenta pieteikums” ir jānorāda personas, uz kuru iespējām pretendents balstās, lai apliecinātu savu atbilstību kvalifikācijas prasībām, saraksts un informācija par šīm personām, izpildei nododamajiem darbiem un to līdzatbildību Līguma izpildē.
Pretendents iesniedz pierādījumus, ka tā rīcībā būs nepieciešamie resursi, iesniedzot dokumentu (apliecinājumu vai vienošanos), kas apliecina šīs personas sadarbību konkrētā līguma izpildei un nepieciešamo resursu nodošanu  Pretendenta rīcībā gadījumā, ja ar Pretendentu tiek noslēgts Iepirkuma līgums.

	5. Pretendents norāda visus apakšuzņēmējus un šādu apakšuzņēmēju apakšuzņēmējus  un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts saskaņā ar Nolikuma 1. pielikumu “Pretendenta pieteikums” un Katra apakšuzņēmēja apliecinājums saskaņā ar Nolikuma X. pielikumu “Apakšuzņēmēja vai Personas, uz kuras spējām balstās apliecinājums”.

	Prasības saimnieciskajam un finansiālajam stāvoklim

	6. Pretendenta minimālais katra gada finanšu apgrozījums iepriekšējo 3 (trīs) gadu laikā (2023., 2024. un 2025.gads vai ciktāl informācija par finanšu apgrozījumu ir pieejama, ņemot vērā piegādātāja dibināšanas vai darbības uzsākšanas laiku) ir vismaz EUR 230000,00) (divi simti trīsdesmit tūkstoši euro 00 centi) bez PVN.

Ja Pretendents ir dibināts vēlāk, tad Pretendenta finanšu (neto) apgrozījumam jāatbilst iepriekš minētajai prasībai attiecīgi īsākā laika periodā.

Ja piedāvājumu iesniedz piegādātāju apvienība vai personālsabiedrība, tad šī prasība attiecināma uz piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu.
	Pretendenta apliecinājums Nolikuma X. pielikumā norādītajā formā.

Par Latvijas Republikā reģistrēta Pretendenta apliecinājumā norādītās informācijas patiesumu (attiecībā uz  finanšu pārskatiem, kuri ir  iesniegti atbildīgajā institūcijā) Komisija pārliecināsies publiski pieejamās datubāzes.

Ārvalstīs reģistrēts Pretendents apliecinājumā norādītās informācijas patiesumu apliecina, pievienojot kompetentajā ārvalsts iestādē iesniegtā finanšu pārskata peļņas vai zaudējumu aprēķina par katru norādīto finanšu gadu kopijas vai arī līdzvērtīgus dokumentus.

Prasība par piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu var tikt izpildīta arī ar viena piegādātāju apvienības dalībnieka vai personālsabiedrības biedra vidējo gada finanšu (neto) apgrozījumu prasībā norādītajā apmērā.

	7. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
	Informācija atbilstoši Nolikuma 1. pielikumam “Pretendenta pieteikums”.

Pretendenta iesniegti pierādījumi, ka tā rīcībā būs nepieciešamie resursi, iesniedzot dokumentu  (apliecinājumu vai vienošanos), kas apliecina šīs personas sadarbību konkrētā līguma izpildei, norādot, ka Pretendents un attiecīgā persona būs solidāri atbildīgi līguma izpildē, slēdzot ar Pasūtītāju trīspusēju līgumu.

	Prasības tehniskajām un profesionālajām spējām

	8. Pretendents (t.sk. katrs piegādātāju apvienības dalībnieks vai personālsabiedrības biedrs), norādītie apakšuzņēmēji un juridiskās personas, kas veiks būvdarbus Iepirkuma līguma ietvaros, ir reģistrētas Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgā persona ir reģistrēta, licencēta vai sertificēta atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar attiecīgās reģistrācijas valsts normatīvajiem aktiem.
	Latvijas Būvkomersantu reģistrā reģistrētas personas atbilstību Komisija pārbauda Būvniecības informācijas sistēmā (www.bis.gov.lv). 

Attiecībā uz ārvalstī reģistrētu personu, kas nav reģistrēta Latvijas Republikas Būvkomersantu reģistrā, Pretendents pievieno attiecīgo reģistrācijas faktu apliecinošu dokumentu.

Personai, kas nav reģistrēta Latvijas Republikas Būvkomersantu reģistrā, jāiesniedz apliecinājums, ka gadījumā, ja Pretendentam tiks piešķirtas Iepirkuma līguma slēgšanas tiesības, tā 10 (desmit) darba dienu laikā (ar iespēju termiņu objektīvu iemeslu dēļ pagarināt) pēc dienas, kad Komisijas lēmums par līguma slēgšanas tiesību piešķiršanu kļuvis neapstrīdams, reģistrēsies Latvijas Republikas Būvkomersantu reģistrā.

	9. Pretendentam iepriekšējo 5 (piecu) gadu laikā (2021., 2022., 2023.; 2024., 2025. un 2026.gadā) ir pieredze iepirkuma priekšmetam līdzīgu* būvdarbu izpildē vismaz 1 (viena) līgumu ietvaros, kuri atbilst šādām prasībām:
9.1. summa par  iepirkuma priekšmetam līdzīgo būvdarbu (ts.sk siltumapgādes sistēmas izbūves darbiem) veikšanu viena līguma ietvaros ir ne mazāka par 230000 EUR bez PVN;
9.2. darbi pilnībā pabeigti un līdzēji ir parakstījušas veikto darbu pieņemšanas - nodošanas aktu.
*Par līdzīgiem tiks uzskatīti siltumapgādes sistēmas izbūves vai remonta darbi.
	Pretendenta sagatavota informācija katrā Iepirkuma priekšmeta daļā atsevišķi atbilstoši Iepirkuma Nolikuma X. pielikumā “Pretendenta pieredzes apraksts” noteiktajam par pretendenta veiktajiem iepirkuma priekšmetam līdzīgajiem būvdarbiem pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz Piedāvājuma iesniegšanai*). Par katru pieredzes aprakstā norādīto līgumu jāpievieno pakalpojuma saņēmēja paraksttiesīgās personas parakstīta atsauksme vai alternatīvs dokuments, kurā ietvertā informācija pilnībā apliecina attiecīgās prasības izpildi. Pieredzes apliecināšanai nenorādīt līgumus un veiktos būvdarbus, par kuru atbilstību Iepirkumu komisijai nav iespējams pārliecināties.
Lai izpildītu prasību ir jānorāda līgumu ietvaros veikto iepirkuma priekšmetam līdzīgo būvdarbu pierādāma vērtība, kas sniegta laika posmā no 2021. gada 1. janvāra līdz piedāvājuma iesniegšanas dienai.
Par neatbilstošu pieredzi tiks atzīti iepirkuma priekšmetam līdzīgi būvdarbi, kuri veikti pirms 2021. gada 1. janvāra, būvdarbi, kuru vērtība viena līguma ietvaros nesasniedz minimālo summu un būvdarbi, par kuriem Iepirkuma komisija nevar pārliecināties.
*Pretendenti, kas dibināti vēlāk, pieprasīto informāciju katrā Iepirkuma priekšmeta daļā atsevišķi iesniedz par faktisko darbības periodu līdz piedāvājuma iesniegšanai attiecīgajā Iepirkuma priekšmeta daļā

	10. Pretendentam Iepirkuma līguma izpildē jānodrošina šādi speciālisti*:
10.1. Siltumapgādes, ventilācijas un gaisa kondicionēšanas sistēmu būvdarbu vadīšanas speciālists:
10.1.1. kuram ir spēkā esošs profesionālās kvalifikācijas sertifikāts, kas iegūts saskaņā ar būvniecības jomas normatīvajiem aktiem;
10.1.2. kurš iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājumu iesniegšanas brīdim) kā atbildīgais vadījis būvdarbus vismaz 1 (vienā) III grupas ēkās (ēku iedalījums grupās atbilstoši Ministru kabineta 2014.gada 19.augusta noteikumiem Nr.500 „Vispārīgie būvnoteikumi”).
10.2. Ūdensapgādes un kanalizācijas sistēmu būvdarbu vadīšanas speciālists;
10.3. Ugunsdzēsības sistēmas  profesionālās kvalifikācijas speciālists ar sertifikātu, kas iegūts saskaņā ar būvniecības jomas normatīvajiem aktiem;
10.4. Elektroietaišu projektēšanas (līdz 1 kV) profesionālās kvalifikācijas speciālists ar sertifikātu, kas iegūts saskaņā ar būvniecības jomas normatīvajiem aktiem;
10.5. Elektroietaišu izbūves darbu vadīšanas (līdz 1 kV) profesionālās kvalifikācijas speciālists ar sertifikātu, kas iegūts saskaņā ar būvniecības jomas normatīvajiem aktiem;
10.6. Darba aizsardzības speciālists, kurš ir sertificēts atbilstoši normatīvo aktu prasībām (ir spēkā esošs darba aizsardzības sertifikāts/apliecība vai cits kvalifikāciju apliecinošs dokuments).
10.7. Ugunsdrošības speciālists, kurš ir sertificēts atbilstoši normatīvo aktu prasībām (ir spēkā esošs sertifikāts/apliecība ugunsdrošībā vai cits kvalifikāciju apliecinošs dokuments).

*Viens speciālists vienlaicīgi var tikt piesaistīts vairāku darbu izpildē, ja tam ir Nolikuma prasībām atbilstoša kvalifikācija.
**Gadījumā, ja pretendents piesaista ārvalstu speciālistu, tad pieredzes prasības jāizpilda saskaņā ar šo punktu, bet kvalifikācijas prasības attiecībā uz izglītību speciālistam jāapliecina Nolikumā noteiktajā kārtībā.
	Pretendenta piedāvāto speciālistu saraksts saskaņā ar Nolikuma X. pielikumā “Piedāvāto speciālistu saraksts”.

Nolikuma X. pielikumā “Siltumapgādes, ventilācijas un gaisa kondicionēšanas sistēmu būvdarbu vadīšanas speciālista pieredzes apraksts”  un viņa pieredzes atbilstību noteiktajām prasībām apliecinoši dokumenti.

Iepirkuma komisija pārbauda katra sertificētā speciālista profesionālo kvalifikāciju Būvniecības informācijas sistēmā (www.bis.gov.lv).

Ja speciālists nav darba attiecībās ar pretendentu, tad kvalifikācijas dokumentiem papildus klāt ir jāpievieno aizpildīts un parakstīts Nolikuma X. Pielikums “Speciālista apliecinājums”.

Ja Pretendents piedāvā ārvalsts speciālistu kādai no uzskaitītajām speciālistu pozīcijām, tas kvalifikācijas apliecināšanai iesniedzami:
· Dokumenti vai to kopijas, kas apliecina speciālista kvalifikāciju mītnes valstī un šo dokumentu apliecināts tulkojums latviešu vai angļu valodā.
· Pretendenta apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts Iepirkuma līgums, speciālists normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā.

Šajā punktā norādīto informāciju var apliecināt arī ar alternatīviem dokumentiem, kas pēc būtības apliecina prasīto pieredzi.


	Apdrošināšanas un nodrošinājuma prasības

	11. Pretendents līguma slēgšanas tiesību piešķiršanas gadījumā iesniedz neatsaucamu beznosacījumu pirmā pieprasījuma saistību izpildes nodrošinājumu 10% (desmit procentu) apmērā no Līguma summas bez PVN.
	Pretendenta parakstīts apliecinājums Nolikuma X. Pielikumā “Apdrošināšanas un nodrošinājuma noteikumi” norādītajā formā.

	12. Pretendentam ir spēkā esoša civiltiesiskās apdrošināšanas polise vai Pretendentam ir iespējas līguma slēgšanas gadījumā apdrošināt civiltiesisko atbildību, atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, ar kopējo atbildības limitu un atbildības limitu vienam apdrošināšanas gadījumam ne mazāku kā 150000,00 EUR (viens simts piecdesmit tūkstoši euro 00 centi), ar pašrisku ne lielāku kā 500 EUR (pieci simti euro, 00 centi) par gadījumu.
Polisē  jāiekļauj nosacījumi:
12.1. Civiltiesiskās atbildības apdrošināšana jāuztur spēkā visu Iepirkuma līguma izpildes termiņu un garantijas laiku;
12.2. Zaudējuma/kaitējuma atlīdzināšana pasūtītāja, t.sk. darbinieka veselībai, dzīvībai, kustamajam un nekustamajam īpašumam;
12.3. Zaudējuma/kaitējuma atlīdzināšana citiem būvniecības dalībniekiem;
12.4. Zaudējuma/kaitējuma atlīdzināšana pēc darbu pabeigšanas/atbildība par produkciju, tai skaitā veicot garantijas darbus. 
Pretendents 10 (desmit) darba dienu laikā pēc Līguma spēkā stāšanās, bet ne vēlāk kā pirms Pakalpojuma uzsākšanas, iesniegs Pasūtītājam minētās apdrošināšanas polises kopiju.
	Pretendenta parakstīts apliecinājums Nolikuma X. Pielikumā “Apdrošināšanas un nodrošinājuma noteikumi” norādītajā formā un apdrošinātāja apliecinājums/ izziņa, ka līguma slēgšanas gadījumā tiks apdrošināta pretendenta būvniecības civiltiesiskā atbildība vai nepieciešamības gadījumā koriģēta esošā pretendenta civiltiesiskās apdrošināšanas polise, saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Nolikuma XX. punktā noteiktajām prasībām.

	13. Pretendents līguma slēgšanas tiesību piešķiršanas gadījumā veiks profesionālās civiltiesiskās atbildības apdrošināšanu atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” ar kopējo atbildības limitu un limitu vienam apdrošināšanas gadījumam ne mazāku kā 150000,00 EUR (viens simts piecdesmit tūkstoši euro, 00 centi) un pašrisku ne lielāku kā 500,00 EUR (pieci simti euro, 00 centi).
Pretendents 10 (desmit) darba dienu laikā pēc Līguma spēkā stāšanās, bet ne vēlāk kā pirms Pakalpojuma uzsākšanas, iesniegs Pasūtītājam minētās apdrošināšanas polises kopiju.
	Pretendenta parakstīts apliecinājums Nolikuma X. Pielikumā “Apdrošināšanas un nodrošinājuma noteikumi” norādītajā formā un apdrošinātāja apliecinājums/ izziņa, ka līguma slēgšanas gadījumā tiks apdrošināta pretendenta profesionālā civiltiesiskā atbildība vai nepieciešamības gadījumā koriģēta esošā pretendenta civiltiesiskās apdrošināšanas polise, saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Nolikuma XX. punktā noteiktajām prasībām.

	14. Pretendents līguma slēgšanas tiesību piešķiršanas gadījumā pirms būvdarbu uzsākšanas veiks būvniecības visu risku apdrošināšanu (CAR) konkrētajā objektā:
14.1. ar kopējo atbildības limitu darbiem un materiāliem ne mazāku kā piedāvātā līgumcena;
14.2. ar pašrisku ne lielāku kā 500,00 EUR  (pieci simti euro, 00 centi);
14.3. būvniecības visu risku apdrošināšanas polise jāuztur spēkā visu līguma izpildes laiku.
14.4. apdrošināšana segumā jāiekļauj būvniecības laikā radītie zaudējumi Pasūtītāja esošajam  nekustamajam īpašumam, kas radušies būvniecības darbu rezultātā ar kopējo apdrošinājuma summu ne mazāku kā 30% no būvniecības tāmes kopējās vērtības.
	Pretendenta parakstīts apliecinājums Nolikuma X. Pielikumā “Apdrošināšanas un nodrošinājuma noteikumi” norādītajā formā un apdrošinātāja apliecinājums, ka, ja pretendentam tiks piešķirtas līguma slēgšanas tiesības, pretendents veiks būvniecības visu risku (CAR)  apdrošināšanu konkrētajā objektā saskaņā ar Nolikuma XX. punktā noteiktajām prasībām.



